שחר לזר

שחר לזר (נולד ב-13 במאי 2001) הוא כדורסלן ישראלי, המשחק בעמדת הרכז/קלע בקבוצת אליצור עירוני נתניה.

ביוגרפיה 
לזר נולד וגדל במושב אמונים.

קריירה
לזר החל לשחק כדורסל כילד במועדון הפועל באר טוביה.

בכיתה י' עבר לאקדמיה לכדורסל של הפועל תל אביב בבית ספר הכפר הירוק. במסגרת מחלקת הנוער של המועדון זכה בגביע האיגוד לנערים 2016/17 ופעמיים בעונות 2017/18 ו-2018/19 זכתה קבוצתו בסגנות אליפות המדינה לנוער לאחר הפסד בסדרת הגמר למכבי תל אביב.

בטורניר תל אביב שנערך באוקטובר 2019 נבחר לחמשיית הטורניר שהוא קולע 16.8 נקודות, קולט 7.5 ריבאונדים ונתן 2.5 אססיטים בממוצע למשחק.

בעונת 2018/19 עבר לשחק בקובצת הבוגרים של הפועל תל אביב. לזר ערך את הופעת הבכורה שלו בליגת העל במחזור החמישי במשחק מול הפועל גלבוע-גליל. במשחק זה קלע גם את סל השדה הראשון שלו בקבוצה הבוגרת. לקראת עונת 2020/21 חתם בקבוצת הפועל חבל מודיעין מהליגה הלאומית בכדורסל.

בנבחרות הלאומיות
לזר שיחק ב-2019 באליפות אירופה דרג ב' לנבחרות עד גיל 18 בטורניר שנערך ברומניה. בתום האליפות תחת המאמן אורן אהרוני הקבוצה העפילה לדרג א' לאחר שזכתה באליפות הטורניר. במשחק השיא שלו באליפות מול איסלנד קלע 21 נקודות. באליפות קלע 9 נקודות, חילק 1.5 אסיסטים וקלט 2.6 ריבאונדים בממוצע.

קישורים חיצוניים 

 פרופיל השחקן באתר איגוד הכדורסל בישראל
 פרופיל השחקן באתר מנהלת ליגת העל בכדורסל

הערות שוליים 

כדורסלני הפועל חבל מודיעין
כדורסלני הפועל תל אביב
כדורסלנים ישראלים
ישראלים שנולדו ב-2001